ТЕХНИЧЕСКA СПЕЦИФИКАЦИЯ
ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:
„Предоставяне на услуги (нощувки, хранене, транспорт, медицинско обслужване и др.) за провеждане на изнесени творчески занятия за учениците от школата по духова музика към НЧ „Зора 1894“ и школата по музика към СУ „Асен Златаров“ гр. Шабла в рамките на Договор № BG05M2OP001-3.002-0226-C01, проект „Равни възможности за нашите деца, чрез партньорство и образование в мултикултурна среда”, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове“
Услугата, предмет на възлагане в настоящата поръчка, е част от дейностите, предвидени за изпълнение по проект: „Равни възможности за нашите деца, чрез партньорство и образование в мултикултурна среда”, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове“.
I.	Целевата група е, както следва:
25 ученика ( от 2 до 7 клас) и 4 ръководителя
II.	Място на провеждане:
Изнесени творчески занятия трябва да се проведат в района на с. Старозагорски минерални бани или в близост до гр. Стара Загора, в категоризирани места за настаняване минимум две звезди.
III.	Продължителност:
Изнесени творчески занятия - 6 дни в периода от 16.06.2019г. до 21.06.2019г. включително с 5 нощувки от 16.06.2019г. до 20.06.2019г. включително;
IV.	Техническа спецификация за осъществяване дейностите предмет на поръчката са следните: 
 „Организиране и провеждане на изнесени творчески занятия за учениците от школата по духова музика към НЧ „Зора 1894“ и школата по музика към СУ „Асен Златаров“ гр. Шабла;
В организиране и провеждане на изнесените творчески занятия ще вземат участие 25 ученици на възраст от 2 до 7 клас от школата по духова музика към НЧ „Зора 1894“ и школата по музика към СУ „Асен Златаров“ гр. Шабла, придружени от 4 ръководители.
Продължителността на творчески занятия следва да бъде 6 дни (5 нощувки). Избраният Изпълнител следва да осигури транспорт от гр. Шабла, до мястото, в което ще се осъществят творческите занятия (в района на с. Старозагорски минерални бани или в близост до гр. Стара Загора) и обратно до гр. Шабла. 
Автобусът следва да е на разположение на групата през целия престой. Автобусът следва да отговаря на нормативните изисквания за превоз на деца и да бъде климатизиран. Превозът с автобуси на детски и ученически групи се извършва в съответствие с изискванията на Закона за автомобилните превози, Закона за движението по пътищата и издадените въз основа на тях подзаконови нормативни актове. Специализираните, случайните и превозите за собствена сметка на деца и/или ученици се извършват с моторни превозни средства от категории М2 и М3, клас В, клас II и клас III, като не се допуска превоз на стоящи пътници. Участниците описват в Техническото предложение марка, модел, регистрационен номер на автобуса.
Превозът на участниците следва да бъде осъществен в светлата част на деня и да отговаря на нормативните изисквания за превоз на деца (табела, придружаващи и др.). Участниците следва да предвидят и извършването на две екскурзии до близки дестинации и едно посещение на музикално училище в гр. Стара Загора. Общо изминатите километри за допълнителните екскурзии да не надвишава 200 км. Участниците следва да предложат в техническото предложение програма и дестинациите за двете екскурзии. 
Участниците следва да предложат категоризирани места за настаняване – минимум две места. Категорията на местата за настаняване, в които ще бъдат настанени учeниците, трябва да бъде минимум 2  звезди. Настаняването да бъде в една сграда за цялата група. Настаняването да бъде в стаи за до четирима ученици, като за ръководителите да са предвидени единични стаи. Местата на провеждане на творческите занятия са по избор на Участниците, в района на Старозагорски минерални бани или в близост до гр. Стара Загора, като същите следва да бъдат описани в техническото предложение, с посочване на сайт и снимки, където може да бъде разгледано мястото за настаняване и условията, които се предлагат. 
Участниците следва да осигурят медицинско лице или медицинско обслужване за целия престой на учениците. Участниците, следва да предложат в Техническото си предложение лицето, което ще осигури медицинското обслужване.  
Участниците следва да застраховат учениците за дните на престой, т. е. 6 дни (групови застраховки за по 6 дни)
Участниците следва да предвидят храна за учениците, както следва: пет закуски, пет подкрепителни закуски в 10 часа, пет обяда, пет следобедни закуски, пет вечери, и сок; Участникът, определен за изпълнител по настоящата поръчка, трябва да осигури хранене за всички участници. Менюто за обедите трябва бъде минимум тристепенно (1 - супа или салата; 2 - основно месно или рибно ястие; 3 - десерт; безалкохолно, сок и/или минерална вода), хляб. Трябва да бъдат подсигурени подкрепяща и следобедна закуски (сандвич или сладки или плод, минерална вода или сок  и др.). Менюто за вечерите следва да бъде минимум тристепенно (1 - салата; 2 - основно месно или рибно ястие; 3 - десерт; безалкохолно, сок и/или минерална вода), хляб. Участниците следва да предложат в Техническото си предложение подробно меню.
Изпълнителят следва да представи следните документи за отчитане: 
•	Списъци на вземащите участие в занятията лица;
•	Програма за екскурзиите, които трябва да бъдат с лого и надпис на проекта;
•	Снимков материал; 
•	Пътен лист;
•	Доклад за дейността;
•	Документи за проведени пътувания на ученици съгласно Наредба за детските и ученическите туристически пътувания с обща цена.
Всички разходи във връзка с провеждането на двете дейности - транспорт, нощувки, храна за участниците, застраховки, медицинско обслужване и др. следва да са включени в цената.
V.	Възлагане
Възложителят възлага на Изпълнителя дейности от предмета на обществената поръчка с Възлагателно писмо, в което се конкретизира вида на дейността, датата на организираното събитие /дейност, както и мястото на мероприятието и избраното място за настаняване/.
VI.	Приемане и отчитане на услугите
Всички материали и дейности във връзка с осъществяване на услугата ще се приемат с Приемо-предавателен протокол - подписан от представител на Възложителя и Изпълнителя.